Avis juridique important

|

31996D0163

96/163/EY: Neuvoston päätös, tehty 22 päivänä joulukuuta 1995, Euroopan yhteisön ja Slovenian tasavallan välistä tekstiili- ja vaatetustuotteiden kauppaa koskevan pöytäkirjan väliaikaisesta soveltamisesta

Virallinen lehti nro L 041 , 19/02/1996 s. 0001 - 0001

NEUVOSTON PÄÄTÖS,tehty 22 päivänä joulukuuta 1995,Euroopan yhteisön ja Slovenian tasavallan välistä tekstiili- ja vaatetustuotteiden kauppaa koskevan pöytäkirjan väliaikaisesta soveltamisesta (96/163/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäkomissio on neuvotellut Euroopan yhteisön puolesta tekstiili- ja vaatetustuotteiden kauppaa koskevan pöytäkirjan, joka parafoitiin 24 päivänä marraskuuta 1995, jatätä pöytäkirjaa olisi sovellettava väliaikaisesti 1 päivästä tammikuuta 1996, kunnes sen tekemiseksi tarvittavat menettelyt on saatu päätökseen ja edellyttäen, että Slovenian tasavalta vastavuoroisesti soveltaa sitä väliaikaisesti,ON PÄÄTTÄNYT SEURAAVAA:Ainoa artiklaPöytäkirjaa tekstiili- ja vaatetustuotteiden kaupasta sovelletaan väliaikaisesti 1 päivästä tammikuuta 1996 kunnes se on muodollisesti tehty, edellyttäen, että Slovenian tasavalta vastavuoroisesti soveltaa sopimusta väliaikaisesti.Pöytäkirjan teksti on tämän päätöksen liitteenä.Tehty Brysselissä 22 päivänä joulukuuta 1995.Neuvoston puolestaL. ATIENZA SERNAPuheenjohtaja


Avis juridique important

|

31998D0319

98/319/EY: Neuvoston päätös, tehty 27 päivänä huhtikuuta 1998, neuvoston hallussa olevien luokiteltujen tietojen saamiseen oikeutettuja neuvoston pääsihteeristön virkamiehiä ja muuta henkilöstöä koskevasta lupamenettelystä

Virallinen lehti nro L 140 , 12/05/1998 s. 0012 - 0013

NEUVOSTON PÄÄTÖS,tehty 27 päivänä huhtikuuta 1998,neuvoston hallussa olevien luokiteltujen tietojen saamiseen oikeutettuja neuvoston pääsihteeristön virkamiehiä ja muuta henkilöstöä koskevasta lupamenettelystä (98/319/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 151 artiklan 3 kohdan,ottaa huomioon neuvoston työjärjestyksen (1) ja erityisesti sen 23 artiklan,sekä katsoo, ettäAmsterdamin sopimuksen päätösasiakirjaan on liitetty julistus yhteistyön lujittamisesta Euroopan unionin ja Länsi-Euroopan unionin välillä, jossa "Euroopan unionin ja Länsi-Euroopan unionin yhteistyön kehittämistä silmällä pitäen konferenssi kehottaa neuvostoa pyrkimään ottamaan pian käyttöön neuvoston pääsihteeristön henkilöstön luotettavuuden selvittämistä varten aiheelliset järjestelyt",neuvoston pääsihteeri on 30 päivänä tammikuuta 1995 tekemällään päätöksellä n:o 24 hyväksynyt neuvoston pääsihteeristössä sovellettavat luokiteltujen tietojen suojaustoimenpiteet,turvallisuutta koskevat säännöt on ulotettava paitsi neuvostolla olevien luokiteltujen tietojen suojaamiseen, myös sitä henkilöstöä koskevaan lupamenettelyyn, joiden on määrä saada näitä tietoja,siksi olisi otettava käyttöön niitä neuvoston pääsihteeristöön kuuluvia henkilöitä koskeva lupamenettely, joilla työtehtäviensä vuoksi on oltava oikeus saada käyttöönsä tällaisia tietoja, ja rajata oikeus tietojen saantiin koskemaan ainoastaan henkilöitä, joilla on siihen lupa,neuvoston pääsihteeristön henkilöstön osalta luvasta päättäminen tulisi kuulumaan virkamiehiin ja muuhun henkilöstöön sovellettavien henkilöstösääntöjen 2 artiklan mukaisesti nimittävän viranomaisen tehtäviin jäsenvaltioiden kansallisten viranomaisten tehtyä luotettavuusselvityksen, jatämä päätös ei vaikuta neuvoston antamiin avoimuutta koskeviin sääntöihin eikä erityisesti yleisön oikeudesta tutustua neuvoston asiakirjoihin 20 päivänä joulukuuta 1993 tehtyyn neuvoston päätökseen,ON PÄÄTTÄNYT SEURAAVAA:1 artikla 1. Neuvoston hallussa olevia luokiteltuja tietoja saavat ainoastaan ne neuvoston pääsihteeristön virkamiehet ja muuhun henkilöstöön kuuluvat tai muut pääsihteeristössä työskentelevät, joiden on tehtäviensä ja yksikön tarpeiden vuoksi saatava tutustua niihin tai voitava käsitellä niitä.2. Saadakseen "salaisiksi" tai "luottamuksellisiksi" luokiteltuja tietoja 1 kohdassa tarkoitetuilla henkilöillä on oltava tähän 2 artiklan mukaisesti annettu lupa.3. Lupa annetaan ainoastaan henkilöille, joista jäsenvaltioiden toimivaltaiset kansalliset viranomaiset ovat tehneet luotettavuusselvityksen 3 artiklan määräysten mukaisesti.2 artikla 1. Nimittävän viranomaisen tehtävänä on päättää 1 artiklassa tarkoitetusta luvasta.Nimittävä viranomainen myöntää luvan saatuaan 3 ja 4 artiklan mukaisesti suoritettuun luotettavuusselvitykseen perustuvan jäsenvaltioiden kansallisten toimivaltaisten viranomaisten lausunnon.2. Lupa on voimassa viisi vuotta, ei kuitenkaan kauemmin kuin henkilö on luvan saannin perusteena olevissa tehtävissä. Nimittävä viranomainen voi jatkaa luvan voimassaoloa 1 kohdassa säädettyä menettelyä noudattaen.Nimittävä viranomainen voi peruuttaa luvan, jos hän katsoo siihen olevan perusteita. Päätös peruuttamisesta ilmoitetaan asianomaiselle henkilölle, joka voi pyytää, että nimittävä viranomainen kuulee häntä, sekä toimivaltaiselle kansalliselle viranomaiselle.3 artikla 1. Luotettavuusselvityksen tarkoituksena on varmistaa, ettei ole estettä sille, että kyseinen henkilö saa käyttää neuvoston hallussa olevia luokiteltuja tietoja.2. Luotettavuusselvityksen tekevät nimittävän viranomaisen pyynnöstä yhteistyössä asianomaisen henkilön kanssa sen jäsenvaltion toimivaltaiset kansalliset viranomaiset, jonka kansalainen asianomainen henkilö on. Jos asianomainen henkilö asuu toisen jäsenvaltion alueella, kyseiset kansalliset viranomaiset voivat huolehtia yhteistyöstä asuinvaltion viranomaisten kanssa.3. Luotettavuusselvitystä varten asianomaisen henkilön on täytettävä henkilötietoilmoitus.4. Nimettävä viranomainen yksilöi pyynnössään niiden tietojen laadun ja luokitustason, jotka asianomainen henkilö työssään saisi tietoonsa, jotta toimivaltaiset kansalliset viranomaiset voivat tehdä selvityksen ja antaa lausunnon asianmukaista luvan tasoa varten.5. Luotettavuutta koskevan selvitysmenettelyn kaikkiin vaiheisiin ja tuloksiin sovelletaan kyseisessä jäsenvaltiossa voimassa olevia alaa koskevia määräyksiä ja säännöksiä, myös mahdollisia muutoksenhakukeinoja.4 artikla 1. Nimittävä viranomainen voi myöntää luvan asianomaiselle henkilölle, jos jäsenvaltioiden toimivaltaiset kansalliset viranomaiset antavat myönteisen lausunnon.2. Jos toimivaltaiset kansalliset viranomaiset antavat kielteisen lausunnon, asianomaiselle henkilölle ilmoitetaan siitä ja tämä voi pyytää, että nimittävä viranomainen kuulee häntä. Nimittävä viranomainen voi, jos hän pitää sitä tarpeellisena, pyytää toimivaltaisia kansallisia viranomaisia antamaan luovutettavissaan olevia tarkempia tietoja. Jos kielteinen lausunto vahvistetaan, lupaa ei voida myöntää.5 artikla Henkilölle, joka on 2 artiklan mukaisesti saanut luvan, annetaan tämän oikeuden myöntämisen yhteydessä ja tämän jälkeen määräajoin ohjeet luokiteltujen tietojen suojaamisesta ja siitä, miten tämä varmistetaan. Asianomainen allekirjoittaa vakuutuksen siitä, että on saanut ohjeet ja että hän sitoutuu noudattamaan niitä.6 artikla 1. Nimittävä viranomainen toteuttaa tarvittavat toimenpiteet tämän päätöksen täytäntöönpanemiseksi ja erityisesti ne toimenpiteet, joilla säännellään oikeutta tutustua luvan saaneista henkilöitä laadittuun luetteloon.2. Nimittävä viranomainen voi poikkeuksellisesti ja yksikön tarpeiden niin vaatiessa myöntää ennen 3 artiklassa tarkoitetun luotettavuusselvityksen saamista, ilmoitettuaan asiasta ennakolta kansallisille toimivaltaisille viranomaisille ja edellyttäen, että nämä eivät ole kuukauden kuluessa esittäneet huomautuksia, väliaikaisen luvan enintään kolmeksi kuukaudeksi.7 artikla Tätä päätöstä tarkastellaan pääsihteerin kertomuksen pohjalta uudelleen kahden vuoden kuluttua siitä päivästä, jona sitä ryhdyttiin soveltamaan.8 artikla Tämä päätös tulee voimaan päivänä, jona se julkaistaan.Sitä ryhdytään soveltamaan yhdeksän kuukauden kuluttua sen voimaantulosta kuitenkin niin, että 2, 3 ja 4 artiklaa sovelletaan päivästä, jona tämä päätös tehdään.Tehty Luxemburgissa 27 päivänä huhtikuuta 1998.Neuvoston puolestaR. COOKPuheenjohtaja(1) EYVL L 304, 10.12.1993, s. 1


title: EFTAn valvontaviranomaisen päätös N:o 189/94/COL, annettu 30 päivänä marraskuuta 1994, EFTA-valtioiden laitoksia, joille myönnetään väliaikaisia ja rajoitettuja poikkeuksia tuoreen lihan tuotantoa ja kauppaa koskevista yhteisön erityisistä terveysmääräyksistä, koskevan luettelon laatimisesta

text:
Avis juridique important

|

E1994C0189

Virallinen lehti nro L 383 , 31/12/1994 s. 0014 - 0037

EFTAN VALVONTAVIRANOMAISEN PÄÄTÖS N:o 189/94/COL,annettu 30 päivänä marraskuuta 1994,EFTA-valtioiden laitoksia, joille myönnetään väliaikaisia ja rajoitettuja poikkeuksia tuoreen lihan tuotantoa ja kauppaa koskevista yhteisön erityisistä terveysmääräyksistä, koskevan luettelon laatimisestaEFTAN VALVONTAVIRANOMAINEN, jokaottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla ja erityisesti sen 17 artiklan ja pöytäkirjassa 1 olevan 4 kohdan d alakohdan,ottaa huomioon Euroopan talousalueesta tehdyn sopimuksen liitteessä I olevan I luvun 19 kohdassa tarkoitetun säädöksen väliaikaisten ja rajoitettujen poikkeuksien myöntämisen edellytyksistä tuoreen lihan tuotantoa ja kauppaa koskevista yhteisön erityisistä terveysmääräyksistä (Neuvoston direktiivi N:o 91/498/ETY), ja erityisesti sen 2 artiklan 2 kohdan,ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan, pöytäkirjan 1 ja sen 1 artiklan c alakohdan,sekä toteaa, ettäEFTA-valtiot ovat esittäneet EFTAn valvontaviranomaiselle luettelot niistä laitoksista, joille ehdotetaan poikkeuksen myöntämistä Euroopan talousalueesta tehdyn sopimuksen liitteessä 1 olevan I luvun 18 kohdassa tarkoitetun terveyttä koskevista ongelmista yhteisön sisäisessä tuoreen lihan kaupassa annetun säädöksen (Neuvoston direktiivi N:o 64/433/ETY) tietyistä säännöksistä,on sopivaa määrittää näitä laitoksia koskeva luettelo, jatässä päätöksessä määrätyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,ON PÄÄTTÄNYT SEURAAVAA:1. Myönnetään poikkeukset liitteessä mainituille laitoksille Euroopan talousalueesta tehdyn sopimuksen liitteessä I olevan I luvun 19 kohdassa tarkoitetun väliaikaisten ja rajoitettujen poikkeuksien myöntämisen edellytyksistä tuoreen lihan tuotantoa ja kauppaa koskevista yhteisön erityisistä terveysmääräyksistä annetun säädöksen (Neuvoston direktiivi N:o 91/498/ETY) 2 artiklan tarkoittamassa merkityksessä.2. Tämä päätös tulee voimaan 1 päivänä joulukuuta 1994.3. Tämä päätös on osoitettu EFTA-valtioille.4. Tämä päätös on todistusvoimainen englannin kielellä.Tehty Brysselissä 30 päivänä marraskuuta 1994.EFTAn valvontaviranomaisen puolestaPekka SÄILÄKollegion jäsenLIITELuettelo EFTA-valtioiden laitoksista, joille on myönnetty väliaikaiset ja rajoitetut poikkeukset tuoreen lihan tuotantoa ja kauppaa koskevista erityisistä terveysmääräyksistä>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>


title: Antonio Di Pietron koskemattomuuden pidättämistä koskeva pyyntö Euroopan parlamentin päätös 22. huhtikuuta 2009 Antonio Di Pietron parlamentaarista koskemattomuutta ja erioikeuksia koskevasta tiedustelusta (2008/2146(IMM))

text:
               8.7.2010

               FI

               Euroopan unionin virallinen lehti

               CE 184/136

         Keskiviikko 22. huhtikuuta 2009Antonio Di Pietron koskemattomuuden pidättämistä koskeva pyyntö
   P6_TA(2009)0235
   Euroopan parlamentin päätös 22. huhtikuuta 2009 Antonio Di Pietron parlamentaarista koskemattomuutta ja erioikeuksia koskevasta tiedustelusta (2008/2146(IMM))
   2010/C 184 E/30

      Euroopan parlamentti, joka
   ottaa huomioon Antonio Di Pietron parlamentaarista koskemattomuutta koskevan tiedustelun, jonka esitti Italian tasavallan asiasta vastaava viranomainen 15. toukokuuta 2008 ja josta ilmoitettiin täysistunnossa 5. kesäkuuta 2008,
   kuultuaan Antonio Di Pietroa työjärjestyksen 7 artiklan 3 kohdan mukaisesti,
   ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä, välittömillä vaaleilla 20. syyskuuta 1976 annetun säädöksen 6 artiklan 2 kohdan,
   ottaa huomioon Euroopan yhteisöjen tuomioistuimen 12. toukokuuta 1964, 10. heinäkuuta 1986 ja 21. lokakuuta 2008 antamat tuomiot (1),
   ottaa huomioon Italian perustuslain 68 artiklan 1 kohdan,
   ottaa huomioon työjärjestyksen 6 artiklan 1 kohdan ja 7 artiklan 13 kohdan,
   ottaa huomioon oikeudellisten asioiden valiokunnan mietinnön (A6-0197/2009),

               1.

               päättää säilyttää Antonio Di Pietron parlamentaarisen koskemattomuuden;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Italian tasavallan asiasta vastaaville viranomaisille.

      (1)  Asia 101/63, Wagner v. Fohrmann ja Krier, Kok. 1964, s. 383, Kok. Ep I, s. 203, asia 149/85, Wybot v. Faure ym., Kok. 1986, s. 2391, Kok. Ep. VIII, s. 729 ja yhdistetyt asiat C-200/07 ja C-201/07 Marra v. De Gregorio ja Clemente, ei vielä julkaistu oikeustapauskokoelmassa.


Avis juridique important

|

32003D0057

2003/57/EY: Neuvoston päätös, tehty 21 päivänä tammikuuta 2003, Euroopan yhteisön ja Amerikan yhdysvaltojen välisen vastavuoroista tunnustamista koskevan sopimuksen sähköturvallisuutta koskevan alakohtaisen liitteen mukaisten yhteisön velvollisuuksien noudattamisen keskeyttämisestä

Virallinen lehti nro L 023 , 28/01/2003 s. 0024 - 0025

Neuvoston päätös,tehty 21 päivänä tammikuuta 2003,Euroopan yhteisön ja Amerikan yhdysvaltojen välisen vastavuoroista tunnustamista koskevan sopimuksen sähköturvallisuutta koskevan alakohtaisen liitteen mukaisten yhteisön velvollisuuksien noudattamisen keskeyttämisestä(2003/57/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan toisen alakohdan kanssa,ottaa huomioon komission ehdotuksen,sekä katsoo seuraavaa:(1) Euroopan yhteisön ja Amerikan yhdysvaltojen(1) välisen vastavuoroista tunnustamista koskevan sopimuksen, jäljempänä "sopimus", 16 artiklan mukaisesti osapuoli voi keskeyttää alakohtaisen liitteen mukaisten velvollisuuksiensa noudattamisen.(2) Amerikan yhdysvallat ei ole täyttänyt sopimuksen mukaisia velvollisuuksiaan erityisesti yhteisön nimeämien vaatimustenmukaisuutta arvioivien elinten tunnustamista koskevien menettelyjen osalta.(3) Tämä on johtanut siihen, että vaatimustenmukaisuutta arvioivia elimiä, jotka jäsenvaltioiden nimeävät viranomaiset ovat nimenneet tai tulevat nimeämään, ei voida arvioida, valvoa tai tunnustaa sopimuksen edellyttämällä tavalla.(4) Tämän seurauksena yhteisön sähköturvallisuutta koskevan liitteen soveltamisalaan kuuluvien tuotteiden markkinoille pääsy on heikentynyt vaatimustenmukaisuuden arvioinnin osalta.(5) Yhdysvaltain voidaan katsoa myös epäonnistuneen sähköturvallisuutta koskevan liitteen määräysten täytäntöönpanoon pystyvien oikeus- ja sääntelyviranomaisten ylläpitämisessä. Näin on erityisesti siltä osin kuin on kyse Occupational Safety and Health Administration (OSHA) luottamuksesta jäsenvaltioiden nimeävien viranomaisten paikan päällä suorittamiin arviointeihin, jotka koskevat niiden alueella sijaitsevia vaatimustenmukaisuutta arvioivia elimiä.(6) Yhteisö ja Yhdysvallat ovat käyneet sopimuksen 2 artiklan kolmannen virkkeen mukaisesti useita neuvotteluja pääsemättä tyydyttävään ratkaisuun.(7) Komissio jatkaa edelleen sopimuksen mukaisia neuvotteluja Yhdysvaltain kanssa, jolloin tavoitteena on varmistaa, että sähköturvallisuutta koskeva liite voidaan panna täytäntöön sen määräysten mukaisesti,ON PÄÄTTÄNYT SEURAAVAA:1 artiklaEuroopan yhteisön ja Amerikan yhdysvaltojen välisen vastavuoroista tunnustamista koskevan sopimuksen sähköturvallisuutta koskevan alakohtaisen liitteen mukaisten yhteisön velvollisuuksien noudattaminen keskeytetään kokonaisuudessaan.2 artiklaNeuvoston puheenjohtajalla on oikeus nimetä henkilö, jolla on valtuudet lähettää yhteisön puolesta liitteenä oleva nootti Amerikan yhdysvalloille.3 artiklaViimeistään kolmen vuoden kuluttua siitä, kun 2 artiklassa mainittu nootti on toimitettu Yhdysvalloille, komissio esittää neuvostolle kertomuksen Yhdysvaltain kanssa käytävien neuvottelujen tilanteesta ja tekee tarvittaessa ehdotuksen neuvoston päätökseksi tämän päätöksen kumoamisesta.4 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 21 päivänä tammikuuta 2003.Neuvoston puolestaPuheenjohtajaN. Christodoulakis(1) EYVL L 31, 4.2.1999, s. 1.LIITEEuroopan unionin neuvosto esittää tervehdyksensä Amerikan yhdysvaltain edustustolle Euroopan unionissa ja ilmoittaa, että Euroopan yhteisö on päättänyt Euroopan yhteisön ja Amerikan yhdysvaltojen välisen vastavuoroista tunnustamista koskevan sopimuksen 16 artiklan mukaisesti keskeyttää sopimuksen sähköturvallisuutta koskevan alakohtaisen liitteen mukaisten velvollisuuksiensa noudattaminen kokonaisuudessaan.Yhteisön velvollisuuksien noudattamisen keskeyttämisen syynä on se, että Amerikan yhdysvallat on epäonnistunut sopimuksen mukaisten velvollisuuksiensa täyttämisessä erityisesti yhteisön nimeämien vaatimustenmukaisuutta arvioivien elinten tunnustamista koskevien menettelyjen osalta. Tämä on johtanut siihen, että vaatimustenmukaisuutta arvioivia elimiä, jotka jäsenvaltioiden nimeävät viranomaiset ovat nimenneet tai tulevat nimeämään, ei voida arvioida, valvoa tai tunnustaa sopimuksen edellyttämällä tavalla.Tämän seurauksena yhteisön sähköturvallisuutta koskevan liitteen soveltamisalaan kuuluvien tuotteiden markkinoille pääsy on heikentynyt vaatimustenmukaisuuden arvioinnin osalta.Yhdysvaltain voidaan katsoa myös epäonnistuneen sähköturvallisuutta koskevan liitteen määräysten täytäntöönpanoon pystyvien oikeus- ja sääntelyviranomaisten ylläpitämisessä. Näin on erityisesti siltä osin kuin on kyse Occupational Safety and Health Administration (OSHA) luottamuksesta jäsenvaltioiden nimeävien viranomaisten paikan päällä suorittamiin tarkastuksiin, jotka koskevat niiden alueella sijaitsevia vaatimustenmukaisuutta arvioivia elimiä.Yhteisö ja Yhdysvallat ovat käyneet sopimuksen 2 artiklan kolmannen virkkeen mukaisesti useita neuvotteluja pääsemättä tyydyttävään ratkaisuun.Yhteisön velvollisuuksien noudattamisen keskeyttäminen edellä esitetyn mukaisesti tulee voimaan päivänä, jona tämä nootti julkaistaan Euroopan yhteisöjen virallisessa lehdessä.Euroopan unionin neuvosto käyttää tätä tilaisuutta ilmaistakseen korkeimman kunnioituksensa vakuutuksen Amerikan yhdysvaltojen edustustolle Euroopan unionissa.


title: 2012/570/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/175

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2010
   (2012/570/EU)
   EUROOPAN PARLAMENTTI, joka

               —

               ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta annetun Euroopan parlamentin ja neuvoston asetuksen (EY) N:o 216/2008 (3) ja erityisesti sen 60 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0124/2012),

               1.

               myöntää Euroopan lentoturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lentoturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 21.

      (2)  EYVL L 248, 16.9.2002, s. 1.

      (3)  EUVL L 79, 19.3.2008, s. 1.

      (4)  EYVL L 357, 31.12.2002, s. 72.
   LIITE

      EUROOPAN PARLAMENTIN SUOSITUKSET AIEMPINA VUOSINA

               Euroopan lentoturvallisuusvirasto

               2006

               2007

               2008

               2009

               Toiminta

               Viraston olisi tarkistettava huolellisesti menoarvioiden johdonmukaisuus: viraston kustannusanalyysijärjestelmästä kävi ilmi, että menot olivat noin 48 000 000 euroa ja tulot noin 35 000 000 euroa. Suunnittelu oli riittämätöntä.

               Viraston olisi tarkistettava huolellisesti budjettivallan käyttäjän hyväksyttäväksi esitettävien menoarvioiden johdonmukaisuus.

                           —

                           Virastoa kehotettiin tekemään diakroninen analyysi tänä vuonna ja edeltävinä vuosina toteutetuista toimista.

                           —

                           Virastoa kehotettiin ottamaan käyttöön SMART-tavoitteet ja RACER-indikaattorit.

                           —

                           Virastoa kehotettiin laatimaan Ganttin prosessikaavio.

                           —

                           Virastoa kehotettiin ottamaan käyttöön SMART-tavoitteet ja RACER-indikaattorit.

                           —

                           Virastoa kehotettiin harkitsemaan Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika.

                           —

                           Virastoa kehotettiin ottamaan käyttöön toimintatalousarvio, jonka rakenne on toimintoperusteinen, jotta työohjelma kytkeytyisi selkeästi rahoitusennusteisiin ja tulosten saavuttamista koskeva seuranta ja raportointi paranisivat.

                           —

                           Virastoa kehotettiin tekemään vertailu toiminnoista, jotka suoritettiin vastuuvapauden myöntämistä koskevana vuonna ja sitä edeltävänä varainhoitovuonna.

               Maksuja ja palkkioita koskeva asetus

               —

               Viraston ei pitäisi soveltaa edeltävää asetusta uuden asetuksen perusteella kerättyihin maksuihin.

                           —

                           Virastoa kehotettiin laatimaan hyväksyntähankkeisiin sovellettava seurantajärjestelmä.

                           —

                           Virastoa kehotettiin laatimaan yksityiskohtainen suunnitelma, jolla varmistetaan, että vuotuisiin kiinteisiin maksuihin perustuvan järjestelmän luomat tulot eivät nouse huomattavasti toimitettujen palvelujen todellisia kuluja suuremmiksi.

                           —

                           Virastoa kehotettiin parantamaan hyväksyntähankkeisiin sovellettavaa seurantajärjestelmäänsä, jotta se saa varmuuden siitä, että perittävät maksut eivät koko hankkeen keston aikana poikkea merkittävästi todellisista kuluista.

                           —

                           Virastoa kehotettiin arvioimaan asianmukaisesti varainhoitovuoden 2010 tilinpäätöksen laatimista varten kansallisille lentoturvallisuusviranomaisille ulkoistettujen hyväksyntätehtävien hallinnointiin liittyvät menojäämät.

               Määrärahojen siirtäminen varainhoitovuodelta toiselle / Hankintoja koskevat ongelmat

               Talousarvion vuotuisperiaatetta ei noudatettu: virasto käytti varainhoitoasetuksensa vastaisesti vuodelta 2005 siirrettyjä jaksotettuja maksumäärärahoja, vaikka sillä oli riittävästi maksumäärärahoja vuodelle 2006.

               Virastolla oli ratkaisuperusteita ja taloudellista arviointia koskevaa menetelmää koskevia avoimuusongelmia.

                           —

                           Virastoa kehotettiin korjaamaan resurssisuunnittelujärjestelmän heikkoudet, jotka johtuvat palvelusopimuksen allekirjoittamisessa tapahtuneesta viivästymisestä. (Virastoa kehotettiin esittämään realistisemmat arviot komissiolle ja parlamentille seuraavina vuosina.)

                           —

                           Komissiota kehotettiin tutkimaan, miten voitaisiin varmistaa tarveperusteisen kassanhallinnan täysimääräinen soveltaminen, jotta voidaan varmistaa, että viraston käteisvarat pidetään mahdollisimman vähäisinä.

                           —

                           Virasto siirsi vuodelle 2010 suuren määrän toimintamäärärahoja (65 prosenttia operatiivisia toimia koskevasta osastosta III; varainhoitovuodelta toiselle siirrettyjen määrärahojen osuus oli 13 prosenttia).

                           —

                           Virastoa vaadittiin hallinnoimaan sopimuksia tarkemmin ja oikea-aikaisemmin sekä esittämään parlamentille ja komissiolle huomattavasti realistisemmat arviot seuraavana varainhoitovuonna.

                           —

                           Virastoa kehotettiin liittämään talousarvioon vuosittain selvitys edellisiltä vuosilta siirretyistä käyttämättä jääneistä määrärahoista ja selostamaan siinä, miksi varoja ei ole käytetty sekä miten ja milloin ne käytetään.

               Henkilöresurssit

               —

               Virastoa kehotettiin parantamaan palvelukseenottoa ja resurssisuunnittelua koskevia järjestelmiään.

               Virastoa kehotettiin parantamaan palvelukseenottoa ja resurssisuunnittelua koskevia järjestelmiään.

                           —

                           Parlamentti pani merkille, että henkilöstön valintamenettelyissä oli puutteita, jotka vaaransivat menettelyjen avoimuuden. Tilintarkastustuomioistuin raportoi, että valintalautakuntien päätöksiä ei ollut perusteltu eikä dokumentoitu riittävällä tavalla: haastatteluun kutsumisen tai varallaololuetteloon merkitsemisen edellyttämiä vähimmäisvaatimuksia ei ollut määritetty ennalta ja osa pöytäkirjoista puuttui.

                           —

                           Virastoa vaadittiin ilmoittamaan vastuuvapauden myöntävälle viranomaiselle toimista, joihin virasto on ryhtynyt korjatakseen tilanteen ja tehdäkseen asiantuntijoiden/henkilöstön valintamenettelyt avoimemmiksi.

               Sisäinen tarkastus

               Virasto ei ollut vielä pannut täytäntöön tehokasta perintäjärjestelmää ja sisällyttänyt siihen mahdollisesti viivästyskorkojen perimistä myöhästyneiltä maksuilta.

               —

               Virastoa kehotettiin toteuttamaan 13 (joista 2 on kriittisiä) sisäisen tarkastuksen antamista kaikkiaan 28 suosituksesta, ts. suositukset, jotka koskevat talousarvioon liittyviä epävarmuustekijöitä, riskianalyysin puuttumista, arviointi- ja ylennysmenettelyn puuttumista, jaksotusmenettelyä ja päättyneiden poikkeuksien kirjaamista koskevaa menettelyä.

               Parlamentti totesi, että virasto on toteuttanut 20 sisäisen tarkastuksen vuodesta 2006 alkaen antamista kaikkiaan 26 suosituksesta.

          ---documentbreak---

               17.10.2012

               FI

               Euroopan unionin virallinen lehti

               L 286/176

         EUROOPAN PARLAMENTIN PÄÄTÖSLAUSELMA,
   10. toukokuuta 2012,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan lentoturvallisuusviraston talousarvion toteuttamisesta varainhoitovuonna 2010
   EUROOPAN PARLAMENTTI, joka

               —

               ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta annetun Euroopan parlamentin ja neuvoston asetuksen (EY) N:o 216/2008 (3) ja erityisesti sen 60 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0124/2012),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että Euroopan lentoturvallisuusviraston (jäljempänä ’virasto’) varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

               B.

               ottaa huomioon, että parlamentti myönsi 10. toukokuuta 2011 viraston pääjohtajalle vastuuvapauden viraston talousarvion toteuttamisesta varainhoitovuonna 2009 (5) ja vastuuvapauspäätökseen liitetyssä päätöslauselmassa se muun muassa

                           —

                           kehotti virastoa ottamaan käyttöön toimintatalousarvion, jonka rakenne on toimintoperusteinen, jotta työohjelma kytkeytyisi selkeästi rahoitusennusteisiin ja tulosten saavuttamista koskeva seuranta ja raportointi paranisivat,

                           —

                           kiinnitti huomiota siihen, että virasto siirsi jälleen vuodelle 2010 suuren määrän toimintamäärärahoja,

                           —

                           kehotti liittämään talousarvioon vuosittain selvityksen edellisiltä vuosilta siirretyistä käyttämättä jääneistä määrärahoista ja selostamaan siinä, miksi varoja ei ole käytetty sekä miten ja milloin ne käytetään,

                           —

                           pani merkille, että henkilöstön valintamenettelyissä oli puutteita, jotka vaaransivat menettelyjen avoimuuden;

               C.

               ottaa huomioon, että virastoa rahoitetaan maksuista ja palkkioista ja unionin maksuosuudesta;

               D.

               ottaa huomioon, että viraston talousarvio varainhoitovuodeksi 2010 oli 137 200 000 euroa, kun se oli 122 200 000 euroa vuonna 2009, mikä merkitsee 12,27 prosentin lisäystä; ottaa huomioon, että unionin maksuosuus viraston talousarvioon vuonna 2010 oli 34 197 000 euroa (6), mikä merkitsee 0,87 prosentin lisäystä vuodesta 2009;

      Talousarvio- ja varainhallinto

               1.

               palauttaa mieliin, että kaksi kolmasosaa viraston talousarviosta muodostuu alan maksamista maksuista ja palkkioista ja yksi kolmasosa unionin maksamista avustuksista ja että unionin alkuperäinen maksuosuus virastolle vuodeksi 2010 oli 32 879 000 euroa; huomauttaa kuitenkin, että tähän lisättiin ylijäämän palautuksesta saadut 1 318 000 euroa, joten unionin osuus vuonna 2010 oli yhteensä 34 197 000 euroa;

               2.

               toteaa, että viraston talousarvio oli vuonna 2010 kaikkiaan 137 200 000 euroa eli 61 prosenttia suurempi kuin vuonna 2007, jolloin se oli 85 200 000 euroa, ja että henkilöstön määrä nousi 333:sta 524:ään;

               3.

               toteaa, että Euroopan lentoturvallisuusviraston perimistä maksuista ja palkkioista 31 päivänä toukokuuta 2007 annetun komission asetuksen (EY) N:o 593/2007 (7) 3 artiklan mukaan maksuista saadut tulot ovat käyttötarkoitukseen sidottuja tuloja, jotka virasto voi siirtää varainhoitovuodelta toiselle, jos niitä ei ole käytetty; toteaa, että alalta saadut tulot on voitu kerätä yhtä varainhoitovuotta pidemmältä ajanjaksolta; toteaa, että niiden varojen määrää, jotka voidaan käyttää seuraavina vuosina, mukautetaan kunkin varainhoitovuoden tulosten perusteella; toteaa, että näiden varojen määrä väheni kahdessa vuodessa 29 000 000 eurosta vuoden 2008 lopussa 21 000 000 euroon vuoden 2010 lopussa;

               4.

               toteaa, että varainhoitovuoden 2010 lopullisen tilinpäätöksen mukaan virasto käytti ainoastaan jaksottamattomia määrärahoja ja että sen vuoksi maksusitoumusmäärärahat vastasivat suuruudeltaan maksumäärärahoja; toteaa lisäksi, että talousarvion määrärahojen käyttöaste oli 99,51 prosenttia vuonna 2010;

               5.

               kehottaa virastoa ryhtymään lisäksi aiheellisiin toimiin välttääkseen puutteet, jotka vaarantavat sekä hankintaprosessin avoimuuden että moitteettoman varainhoidon periaatteen noudattamisen;

      Kirjanpito

               6.

               vahvistaa, että lopullisen tilinpäätöksen mukaan virasto vaihtoi vuonna 2010 tuottojen kirjaamismenetelmäänsä kustannuksiin perustuvasta menetelmästä tasapoistoon perustuvaan menetelmään, joka esitettiin EY:n kirjanpitosäännössä nro 4;

               7.

               toteaa, että viraston mukaan muutos tehtiin, jotta voidaan todeta totuudenmukaisemmin ja helpommin seurattavalla tavalla, mihin saavutetut tulot perustuvat, ja jotta voidaan noudattaa vuonna 2009 annettua tilintarkastustuomioistuimen suositusta, jossa kehotettiin soveltamaan menetelmää, joka ilmentää tarkemmin varainhoitovuodelle kohdennettujen tulojen määrää;

               8.

               toteaa, että viraston vuotuisen toimintakertomuksen mukaan resurssisuunnittelujärjestelmää tehostettiin entisestään ja että sitä käytettiin järjestelmällisesti kaiken tyyppisiin rahoitustoimiin ja tilien päättämiseen;

      Hankintamenettelyt

               9.

               toteaa, että vuotuisen toimintakertomuksen mukaan vuoden 2010 aikana käytiin 23 arvoltaan merkittävää tarjouskilpailua, joilla katettiin sekä operatiivisia että hallinnollisia tarpeita, ja että 20 näistä kilpailuista saatiin päätökseen ja 29 arvoltaan merkittävää sopimusta allekirjoitettiin ja että sopimusten arvo oli noin 14 000 000 euroa; toteaa lisäksi, että arvoltaan vähemmän merkittävien hankintamenettelyjen seurauksena allekirjoitettiin 428 sopimusta ja että niiden kokonaisarvo oli noin 1 650 000 euroa;

               10.

               toteaa erityisesti, että tilintarkastustuomioistuimen mukaan kahdessa laajassa hankintamenettelyssä sovellettiin arviointimenetelmää, jossa taloudellisesti parhaat tarjoukset eivät saaneet hinnan osalta eniten pisteitä; toteaa, että viraston mukaan näillä kahdella hankintamenettelyllä viitataan seuraaviin tapauksiin:

                           —

                           siivouspalveluja koskevan neljän vuoden pituisen sopimuksen uusiminen, arvo 1 000 000 euroa,

                           —

                           enintään neljän vuoden pituinen puitesopimus, joka koskee tutkimuksia ilma-aluksen moottorien hyväksyntävaatimuksista, jonka arvo on enintään 2 500 000 euroa ja joka myönnettiin toimeksisaajalle, joka ei toimittanut hakemuksessaan kaikkia tietoja kustannuksista;

                     toteaa, että viraston vastauksen mukaan lopputuloksen kannalta kielteisiä vaikutuksia ei ole havaittavissa ja että virasto aikoo kuitenkin noudattaa tilintarkastustuomioistuimen näkemystä ja ottaa todetun riskin vastaisuudessa huomioon kiinnittämällä entistä enemmän huomiota varainhoidon arviointimalleihin;

      Henkilöresurssit

               11.

               toteaa, että jälleen kerran vastuuvapauden myöntävä viranomainen havaitsi henkilöstön valintamenettelyissä puutteita, jotka vaarantavat niiden avoimuuden; toteaa, että tilintarkastustuomioistuimen mukaan henkilöstön valintamenettelyjen osalta ei ollut näyttöä siitä, että vähimmäisvaatimukset haastatteluihin kutsumista tai varallaololuetteloon merkitsemistä varten olisi vahvistettu, ennen kuin hakemusten tarkastelu aloitettiin; panee merkille, että tällä voidaan peitellä nepotismia tai eturistiriitoja; pyytää ryhtymään kaikkiin asianmukaisiin toimiin eturistiriitojen välttämiseksi; kehottaa komissiota varmistamaan, että virasto noudattaa unionin sääntöjä asianmukaisesti; pitää julkisia hankintoja ja henkilöstövalintaa koskevien menettelyjen avoimuutta tärkeänä;

               12.

               toteaa, että virasto ei ilmoittanut vastuuvapauden myöntävälle viranomaiselle toimista, joihin virasto on ryhtynyt tehdäkseen asiantuntijoiden/henkilöstön valintamenettelyt avoimemmiksi, kuten vuonna 2009 vaadittiin, mutta toteaa saaneensa käsityksen, että puute korjattiin vuonna 2010 sen jälkeen, kun tilintarkastustuomioistuin oli jälleen korostanut asiaa kertomuksessaan; korostaa jälleen, että näiden puutteiden vaikutukset ovat sitäkin merkittävämmät, kun otetaan huomioon, että viraston tavoitteena on antaa hyväksyntäeritelmiä, tehdä päätöksiä lentokelpoisuudesta ja ympäristöhyväksynnästä ja tehdä jäsenvaltioiden toimivaltaisia viranomaisia koskevia standardointitarkastuksia;

               13.

               toteaa, että viraston tilintarkastustuomioistuimelle antaman vastauksen mukaan viraston valintalautakuntien jäsenille tarkoitetuissa ohjeissa todetaan selvästi vähimmäisvaatimukset, jotka hakijoiden on täytettävä, jotta heidät voidaan kutsua haastatteluun (50 prosenttia) tai merkitä varallaololuetteloon (65 prosenttia), mutta tästä huolimatta virasto varaa oikeuden päättää hakijoiden ansioituneisuuden mukaan, montako hakijaa haastatteluihin on perusteltua enintään kutsua;

               14.

               muistuttaa virastoa, että on tärkeää varmistaa tarkastusryhmien ja ryhmänvetäjien asianmukainen koulutus ja pätevyysvaatimukset; kehottaa virastoa toteuttamaan konkreettisia toimia ja ilmoittamaan niistä vastuuvapauden myöntävälle viranomaiselle;

               15.

               toteaa, että vuosina 2009–2010 viraston henkilöstön määrä nousi 509:stä 578:aan, mukaan lukien väliaikaiset ja sopimussuhteiset toimihenkilöt;

      Eturistiriita

               16.

               toteaa, että viraston tekninen henkilöstö on yleensä rekrytoitava kansallisista lentoturvallisuusviranomaisista ja ilmailualalta; ottaa huomioon, että henkilöstöllä on oltava riittävä ja ajankohtainen tekninen kokemus ilmailualalla työskentelystä, jotta he voivat suorittaa vaatimuksenmukaisuutta koskevien asiakirjojen teknisen tarkastuksen voidakseen varmistaa sovellettavassa unionin lainsäädännössä edellytetyn ilmailun turvallisuuden riittävän tason; on kuitenkin huolissaan siitä, että tämä tilanne voisi aiheuttaa eturistiriitoja, jos toimihenkilö on työskennellyt lentokonevalmistajalla ja työskentelee nyt virastossa sellaisen ilma-aluksen hyväksynnässä, jonka parissa hän työskenteli aiemmin lentokonevalmistajalla, ja tekee tällaisen ilma-aluksen hyväksyntää koskevia päätöksiä, mikä voisi aiheuttaa eturistiriitatilanteen, ellei sitä havaita ja käsitellä asianmukaisesti; toteaa kuitenkin, että virasto on ottanut käyttöön hyväksyntämenettelyn, jossa päätöksenteon riippumattomuus varmistetaan siten, että tekniset arvioinnit ja itse päätöksentekoprosessi ovat kollegiaalisia; toteaa myös, että virasto on parhaillaan laatimassa koko virastossa noudatettavia käytännesääntöjä, joita sovelletaan muun muassa mahdollisten eturistiriitatilanteiden havaitsemiseksi, ehkäisemiseksi ja seuraamiseksi sekä niiden seurausten käsittelemiseksi ja joiden avulla virasto voi parantaa entisestään eturistiriitatilanteiden havaitsemista ja käsittelyä tavalla, joka ei vaaranna lentoturvallisuutta missään vaiheessa;

               17.

               kehottaa virastoa ottamaan asiaankuuluvasti huomioon henkilöstönsä ammatillisen taustan, jotta vältetään eturistiriidat; katsoo, että viraston eturistiriitoja koskevissa toimintaperiaatteissa olisi määriteltävä, missä määrin ja millä ehdoin viraston työntekijöiden voivat osallistua sellaisen ilma-aluksen hyväksyntään, jonka parissa he työskentelivät ennen virastoon tuloaan;

               18.

               kehottaa virastoa ottamaan käyttöön tehokkaita prosesseja, joilla mahdolliset väitettyjä viraston sisäisiä eturistiriitoja koskevat tapaukset voidaan käsitellä asianmukaisesti; kehottaa virastoa myös julkistamaan verkkosivustoillaan asiantuntijoidensa, johtajiensa, hallintoneuvoston jäsentensä sekä kaikkien hyväksyntäprosessiin liittyviä tehtäviä hoitavien henkilöiden sidonnaisuuksia koskevat ilmoitukset sekä ammatilliset taustatiedot; katsoo, että viraston olisi noudatettava eturistiriitoja koskevia OECD:n suuntaviivoja;

               19.

               panee merkille, että virasto osallistuu kaikkia kansalaisia koskevien elintärkeiden päätösten tekemiseen, ja ottaa huomioon viraston näkyvyyden alalla merkittävänä toimijana, minkä vuoksi vastuuvapauden myöntävä viranomainen odottaa kiinnostuneena eturistiriitatilanteita tarkastelevaa erityiskertomusta, joka tilintarkastustuomioistuimen on määrä julkaista kesäkuun 2012 loppuun mennessä, sekä siinä esitetyistä havainnoista ja suosituksista käytäviä keskusteluja;

      Toiminta

               20.

               kehottaa virastoa jatkamaan nykyisen, rakenteeltaan toimintoperusteisen toimintatalousarvion toteuttamista, jotta työohjelma kytkeytyisi selkeästi rahoitusennusteisiin ja tulosten saavuttamista koskeva seuranta ja raportointi paranisivat entisestään;

               21.

               kehottaa virastoa ottamaan tarvittaessa käyttöön Ganttin prosessikaavion kaikkien operatiivisten toimiensa suunnittelussa; korostaa lisäksi, että viraston on syytä ottaa ohjelmasuunnittelussaan käyttöön SMART-tavoitteet ja RACER-indikaattorit, kuten se on jo tehnyt vuotuisessa työohjelmassaan ja toimintakertomuksessaan vuodesta 2008 lähtien;

      Sisäinen valvonta

               22.

               toteaa, että vuotuisen toimintakertomuksen mukaan virasto vahvisti vuonna 2010 integroidun hallintajärjestelmän, johon sisältyy myös käsite ”sisäinen valvonta”, jonka tarkoituksena on varmistaa, että riskejä lievennetään asianmukaisesti, jotta parannetaan viraston valmiutta saavuttaa operatiiviset tavoitteet, laatutavoitteet, sääntöjen noudattamista koskevat tavoitteet tai taloudelliset tavoitteet;

               23.

               toteaa, että joulukuussa 2010 viraston integroitu hallintajärjestelmä saavutti kansainvälisesti tunnustetun ISO 9001:2008 -laatustandardin mukaisen sertifioinnin;

      Standardointitarkastuksia koskeva prosessi

               24.

               kehottaa virastoa parantamaan edelleen tarkastusten suunnittelun ja ohjelmoinnin dokumentointia; muistuttaa virastoa, että on tärkeää dokumentoida riskinarviointi ja kriteerit, joita käytetään tarkastussuunnitelmaa laadittaessa, jotta voidaan perustella viraston sisäistä päätöksentekoprosessia tapauksissa, jolloin vakavat puutteet vaikuttavat unionin kansalaisten turvallisuuteen;

               25.

               kehottaa lisäksi virastoa parantamaan edelleen tehokkuuttaan tärkeimpien turvallisuuskysymysten hallinnassa seuraavasti:

                           —

                           valvomalla tietoa,

                           —

                           lyhentämällä raportointia ja täytäntöönpanoa koskevan aikavälin kestoa,

                           —

                           dokumentoimalla viraston ja komission välisen päätöksentekoprosessin,

                           —

                           vähentämällä riittävästi mahdollisten eturistiriitatilanteiden riskiä;

               26.

               kehottaa lisäksi virastoa luokittelemaan, valvomaan ja seuraamaan sellaisia tarkastustuloksia, jotka on sijoitettu luokkaan ”havainnot”; panee merkille, että viraston mukaan se on laatinut toimintamenettelyn näiden havaintojen määrittelemiseksi ja niiden ilmoittamiseksi komissiolle; kehottaa sen vuoksi virastoa tiedottamaan toteuttamistaan toimista vastuuvapauden myöntävälle viranomaiselle;

      Sisäinen tarkastus

               27.

               myöntää, että vieläkin on toteuttamatta useita sisäisen tarkastuksen antamia ”erittäin tärkeitä” suosituksia, joiden tavoitteena on vähentää viraston jäljellä olevia riskejä, ja toteaa, että sisäinen tarkastus arvioi parhaillaan uudelleen kyseisiä suosituksia;

               28.

               panee erityisesti merkille, että sisäinen tarkastus tarkasti vuonna 2010 standardointitarkastuksia koskevan prosessin arvioidakseen riippumattomasti siihen liittyvää sisäistä valvontajärjestelmää virastossa; toteaa, että virasto suorittaa standardointitarkastuksia seuratakseen, miten kansalliset lentoturvallisuusviranomaiset soveltavat asianomaisia unionin asetuksia, ja raportoi asiasta komissiolle; panee merkille myös, että virasto on jo laatinut korjaavia toimia koskevan suunnitelman, jonka sisäinen tarkastus on hyväksynyt, ja että virasto on jo toimittanut sisäiselle tarkastukselle arvioitavaksi aineistoa, jolla virasto osoittaa panneensa täytäntöön tämän mietinnön 25–27 kohdassa esitetyt suositukset;

               29.

               kehottaa virastoa tässä yhteydessä toteuttamaan seuraavat toimet:

                           —

                           dokumentoimaan riskinarvioinnit vuotuisten tarkastusohjelmiensa ja tarkastuskäyntiensä jälkeen,

                           —

                           parantamaan turvallisuusriskejä aiheuttavien vakavien puutteiden valvontaa ja niistä raportoimista,

                           —

                           seuraamaan ja valvomaan tekemiään havaintoja tarkastuskäyntien jälkeen;

               30.

               kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

               31.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (8).

      (1)  EUVL C 366, 15.12.2011, s. 21.

      (2)  EYVL L 248, 16.9.2002, s. 1.

      (3)  EUVL L 79, 19.3.2008, s. 1.

      (4)  EYVL L 357, 31.12.2002, s. 72.

      (5)  EUVL L 250, 27.9.2011, s. 140.

      (6)  EUVL L 64, 12.3.2010, s. 613.

      (7)  EUVL L 140, 1.6.2007, s. 3.

      (8)  Hyväksytyt tekstit, P7_TA(2012)0164 (ks. tämän virallisen lehden sivu 388).


title: Neuvoston päätös (YUTP) 2016/947, annettu 14 päivänä kesäkuuta 2016, Kosovossa (Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.) toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta

text:
                  15.6.2016

                  FI

                  Euroopan unionin virallinen lehti

                  L 157/26

            NEUVOSTON PÄÄTÖS (YUTP) 2016/947,
      annettu 14 päivänä kesäkuuta 2016,
      Kosovossa (*) toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta
      EUROOPAN UNIONIN NEUVOSTO, joka
      ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
      ottaa huomioon unionin ulkoasioiden ja turvallisuuspolitiikan korkean edustajan ehdotuksen,
      sekä katsoo seuraavaa:

                  (1)

                  Neuvosto hyväksyi 4 päivänä helmikuuta 2008 yhteisen toiminnan 2008/124/YUTP (1).

                  (2)

                  Neuvosto antoi 12 päivänä kesäkuuta 2014 päätöksen 2014/349/YUTP (2), jolla muutettiin yhteistä toimintaa 2008/124/YUTP ja jatkettiin sen voimassaoloa 14 päivään kesäkuuta 2016.

                  (3)

                  Neuvosto antoi 11 päivänä kesäkuuta 2015 yhteisen toiminnan 2008/124/YUTP muuttamisesta päätöksen 2015/901/YUTP (3), jossa säädetään rahoitusohjeesta 15 päivästä kesäkuuta 2015 lähtien 14 päivään kesäkuuta 2016 saakka.

                  (4)

                  Yhteistä toimintaa 2008/124/YUTP olisi muutettava siten, että EULEX KOSOVOn toimeksiantoa jatketaan 14 päivään kesäkuuta 2018 saakka ja vahvistetaan uusi rahoitusohje, jonka on tarkoitus kattaa 15 päivänä kesäkuuta 2016 alkava ja 14 päivänä kesäkuuta 2017 päättyvä ajanjakso.

                  (5)

                  Minkään tässä päätöksessä esitetyn ei olisi katsottava vaikuttavan tuomarien ja syyttäjien itsenäisyyteen ja riippumattomuuteen.

                  (6)

                  EULEX KOSOVOn niiden toimien erityisluonteen vuoksi, joilla annetaan tukea jäsenvaltion sisällä toisaalle siirretyille oikeudenkäynneille, tässä päätöksessä on aiheellista määrittää jäsenvaltion sisällä toisaalle siirrettyjen oikeudenkäyntien tuen kattamiseen tarkoitettu määrä ja säätää kyseisen talousarvion osan toteuttamisesta avustuksena.

                  (7)

                  EULEX KOSOVO toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa määriteltyjen unionin ulkoisen toiminnan tavoitteiden toteutumista.

                  (8)

                  Yhteinen toiminta 2008/124/YUTP olisi näin ollen muutettava tämän mukaisesti,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan yhteinen toiminta 2008/124/YUTP seuraavasti:

                  1)

                  Muutetaan 16 artikla seuraavasti:

                              a)

                              Lisätään 1 kohtaan alakohdat seuraavasti:
                              ”EULEX KOSOVOon liittyviin menoihin tarkoitettu rahoitusohje 15 päivästä kesäkuuta 2016 lähtien 14 päivään kesäkuuta 2017 saakka on 63 600 000 euroa.
                              Yhdeksännessä alakohdassa tarkoitetusta määrästä 34 500 000 euroa osoitetaan kattamaan EULEX KOSOVOn menot, jotka aiheutuvat sen toimeksiannon toteuttamisesta Kosovossa 15 päivästä kesäkuuta lähtien 14 päivään joulukuuta 2016 saakka, ja 29 100 000 euroa osoitetaan kattamaan jäsenvaltion sisällä toisaalle siirrettyjen oikeudenkäyntien tuki 15 päivästä kesäkuuta 2016 lähtien 14 päivään kesäkuuta 2017 saakka. Viimeksi mainitusta määrästä katetaan takautuvasti myös menot, jotka aiheutuvat toisaalle siirrettyjen oikeudenkäyntien tukemisesta 1 päivästä huhtikuuta 2016 alkaen. Komissio allekirjoittaa tämän määrän osalta avustussopimuksen kirjaajan kanssa, joka toimii toisaalle siirrettyjen oikeudenkäyntien hallinnosta vastaavan kirjaamon puolesta. Kyseiseen avustussopimukseen sovelletaan asetuksen (EU, Euratom) N:o 966/2012 (**) avustuksia koskevia sääntöjä.
                              Neuvosto päättää EULEX KOSOVOn seuraavan kauden rahoitusohjeesta.

                                 (**)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).”."

                              b)

                              Korvataan 4 kohta seuraavasti:
                              ”4.   Lukuun ottamatta 1 kohdan kymmenennessä alakohdassa tarkoitettua jäsenvaltion sisällä toisaalle siirrettyjen oikeudenkäyntien tukemiseen liittyvää määrää, EULEX KOSOVO vastaa operaation talousarvion rahoituksen toteuttamisesta. EULEX KOSOVO allekirjoittaa tätä koskevan sopimuksen komission kanssa.”.

                  2)

                  Korvataan 20 artiklan toinen kohta seuraavasti:
                  ”Sen voimassaolo päättyy 14 päivänä kesäkuuta 2018. Neuvosto hyväksyy korkean edustajan ehdotuksesta ja täydentävät rahoituslähteet sekä muiden kumppaneiden osallistumisen huomioon ottaen tarvittavat päätökset, joilla varmistetaan, että EULEX KOSOVOn toimeksianto 3 a artiklassa tarkoitettujen toisaalle siirrettyjen oikeudenkäyntien tukemiseksi sekä siihen liittyvät tarvittavat rahoitusvarat ovat olemassa siihen asti, kun nämä oikeudenkäynnit on saatettu päätökseen.”.

            2 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 14 päivänä kesäkuuta 2016.

               Neuvoston puolesta

               Puheenjohtaja

            A. G. KOENDERS

         (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

         (1)  Neuvoston yhteinen toiminta 2008/124/YUTP, hyväksytty 4 päivänä helmikuuta 2008, Kosovossa toteutettavasta Euroopan unionin oikeusvaltio-operaatiosta, EULEX KOSOVO (EUVL L 42, 16.2.2008, s. 92).

         (2)  Neuvoston päätös 2014/349/YUTP, annettu 12 päivänä kesäkuuta 2014, Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta (EUVL L 174, 13.6.2014, s. 42).

         (3)  Neuvoston päätös (YUTP) 2015/901, annettu 11 päivänä kesäkuuta 2015, Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta (EUVL L 147, 12.6.2015, s. 21).


Avis juridique important

|

31982D0913

82/913/ETY: Komission päätös, tehty 16 päivänä joulukuuta 1982, luettelosta Etelä-Afrikan tasavallan ja Namibian laitoksista, joista tuoreen lihan tuonti yhteisöön sallitaan

Virallinen lehti nro L 381 , 31/12/1982 s. 0028 - 0029 Suomenk. erityispainos Alue 3 Nide 15 s. 0220  Espanjank. erityispainos: Luku 03 Nide 26 s. 0232  Ruotsink. erityispainos Alue 3 Nide 15 s. 0220  Portugalink. erityispainos: Luku 03 Nide 26 s. 0232

KOMISSION PÄÄTÖS,tehty 16 päivänä joulukuuta 1982,luettelosta Etelä-Afrikan tasavallan ja Namibian laitoksista, joista tuoreen lihan tuonti yhteisöön sallitaan (82/913/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY() ja erityisesti sen 4 artiklan 1 kohdan ja 18 artiklan 1 kohdan a ja b alakohdan,sekä katsoo, ettäkolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset,toimivaltaiset viranomaiset ovat toimittaneet direktiivin 72/462/ETY 4 artiklan 3 kohdan mukaisesti luettelon laitoksista, jotka saavat viedä Euroopan talousyhteisöön,useissa näistä laitoksista, joissa on suoritettu paikalla tehtävä yhteisön tarkastus, on riittävä hygienian taso, ja ne voidaan siten hyväksyä mainitun direktiivin 4 artiklan 1 kohdan mukaisesti vahvistettuun alkuluetteloon laitoksista, joista tuoreen lihan tuonti voidaan sallia,toimivaltaisten viranomaisten ehdottamien muiden laitosten tilanne on tutkittava uudelleen lisätietojen perusteella niiden hygienian tasosta ja kyvystä mukautua nopeasti yhteisön lainsäädäntöön;näille laitoksille voidaan antaa mahdollisuus jatkaa väliaikaisesti tuoreen lihan vientiä kyseiset laitokset hyväksyviin jäsenvaltioihin, jotta käynnissä oleva kauppa ei keskeytyisi äkillisesti,tämän vuoksi tämä päätös olisi otettava uudelleen tarkasteltavaksi ja tarvittaessa muutettava asiassa tehtyjen aloitteiden ja toteutuneiden parannusten perusteella,olisi palautettava mieleen, että tuoreen lihan tuontiin sovelletaan myös yhteisön muuta eläinlääkintäalan lainsäädäntöä erityisesti eläinten terveyden osalta, mukaan lukien Tanskaa, Irlantia ja Yhdistynyttä kuningaskuntaa koskevat erityissäännökset,tämän päätöksen liitteenä olevassa luettelossa mainituista laitoksista tulevan tuoreen lihan tuonnin edellytyksiin sovelletaan edelleen toisaalla annettuja säännöksiä ja perustamissopimuksen yleisiä määräyksiä; erityisesti tiettyjen kolmansista maista tulevien lihaluokkien kuten vähemmän kuin kolme kiloa painavien lihapalojen tai tiettyjen aineiden, joita yhteisön yhdenmukaistettu lainsäädäntö ei vielä koske, jäämiä sisältävän lihan tuontiin ja jälleenvientiin muihin jäsenvaltioihin sovelletaan edelleen tuojana olevan jäsenvaltion terveyslainsäädäntöä, jatässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,ON TEHNYT TÄMÄN PÄÄTÖKSEN:1 artikla1. Sallitaan tuoreen lihan tuonti yhteisöön liitteessä mainituista Etelä-Afrikan tasavallan ja Namibian laitoksista kyseisen liitteen mukaisesti.2. Tuoreen lihan tuontiin 1 kohdassa tarkoitetuista laitoksista sovelletaan edelleen yhteisön toisaalla annettuja eläinlääkintäalan säännöksiä erityisesti siltä osin kuin on kyse eläinten terveydestä.2 artikla 1. Jäsenvaltioiden on kiellettävä tuoreen lihan tuonti muista kuin liitteessä mainituista laitoksista.2. Edellä 1 kohdassa tarkoitettua kieltoa sovelletaan kuitenkin vasta 1 päivään elokuuta 1983 laitoksiin, joita ei mainita liitteessä mutta jotka toimivaltaiset viranomaiset ovat tunnustaneet ja joita ne ovat virallisesti ehdottaneet direktiivin 72/462/ETY 4 artiklan 3 kohdan mukaisesti 16 päivänä elokuuta 1982, jollei mainitun direktiivin 4 artiklan 1 kohdan mukaisesti päätetä toisin kyseisten laitosten osalta ennen 1 päivää elokuuta 1983. Komissio toimittaa näiden laitosten luettelon tiedoksi jäsenvaltioille.3 artikla Tätä päätöstä sovelletaan 1 päivään tammikuuta 1983.4 artikla Tämä päätös otetaan uudelleen tarkasteltavaksi ja muutetaan mahdollisesti ennen 1 päivää toukokuuta 1983.5 artikla Tämä päätös on osoitettu kaikille jäsenvaltioille.Tehty Brysselissä 16 päivänä joulukuuta 1982.Komission puolestaPoul DALSAGERKomission jäsen() EYVL N:o L 302, 31.12.1972, s. 28LIITE >TAULUKON PAIKKA>


title: 2014/785/EU: Neuvoston päätös, annettu 7 päivänä marraskuuta 2014 , ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (kuluttajansuoja)

text:
               13.11.2014

               FI

               Euroopan unionin virallinen lehti

               L 328/45

         NEUVOSTON PÄÄTÖS,
   annettu 7 päivänä marraskuuta 2014,
   ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (kuluttajansuoja)

      (2014/785/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 169 artiklan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)

               ETA-sopimuksen pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)

               ETA-sopimuksen sopimuspuolten yhteistyö on aiheellista laajentaa koskemaan Euroopan parlamentin ja neuvoston asetusta (EU) N:o 254/2014 (3).

               (5)

               On asianmukaista, että EFTA-valtioiden osallistuminen asetukseen (EU) N:o 254/2014 perustuvaan toimintaan alkaa 1 päivästä tammikuuta 2014 riippumatta siitä, milloin tämän päätöksen liitteenä oleva ETA:n sekakomitean päätös hyväksytään tai ilmoitetaanko mahdollisten valtiosäännön asettamien vaatimusten täyttymisestä kyseisen ETA:n sekakomitean päätöksen osalta 10 päivän heinäkuuta 2014 jälkeen.

               (6)

               EFTA-valtioihin sijoittautuneiden yhteisöjen olisi voitava osallistua toimintaan, joka alkaa ennen tähän päätökseen liitetyn ETA:n sekakomitean päätöksen voimaantuloa. Tällaisesta toiminnasta, jonka toteuttaminen alkaa 1 päivän tammikuuta 2014 jälkeen, aiheutuneet kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut unionin jäsenvaltioihin sijoittautuneille yhteisöille, edellyttäen, että ETA:n sekakomitean päätös tulee voimaan ennen kyseisen toimen päättymistä.

               (7)

               ETA-sopimuksen pöytäkirjaa 31 olisi sen vuoksi muutettava.

               (8)

               ETA:n sekakomiteassa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa Euroopan unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 7 päivänä marraskuuta 2014.

            Neuvoston puolesta

            Puheenjohtaja

         P. C. PADOAN

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  Euroopan parlamentin ja neuvoston asetus (EU) N:o 254/2014, annettu 26 päivänä helmikuuta 2014, monivuotisesta kuluttajaohjelmasta vuosiksi 2014–2020 ja päätöksen N:o 1926/2006/EY kumoamisesta (EUVL L 84, 20.3.2014, s. 42).

      LUONNOS
      ETA:n SEKAKOMITEAN PÄÄTÖS N:o …/2014,
      annettu …,
      yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
      sekä katsoo seuraavaa:

                  (1)

                  On aiheellista laajentaa ETA-sopimuksen sopimuspuolten välinen yhteistyö kattamaan monivuotisesta kuluttajaohjelmasta vuosiksi 2014–2020 ja päätöksen N:o 1926/2006/EY kumoamisesta 26 päivänä helmikuuta 2014 annettu Euroopan parlamentin ja neuvoston asetus (EU) N:o 254/2014 (1).

                  (2)

                  On asianmukaista, että EFTA-valtioiden osallistuminen asetukseen (EU) N:o 254/2014 perustuvaan toimintaan alkaa 1 päivästä tammikuuta 2014 riippumatta siitä, milloin tämä päätös hyväksytään tai ilmoitetaanko mahdollisten valtiosäännön asettamien vaatimusten täyttymisestä tämän päätöksen osalta 10 päivän heinäkuuta 2014 jälkeen.

                  (3)

                  EFTA-valtioihin sijoittautuneiden yhteisöjen olisi voitava osallistua toimintaan, joka alkaa ennen tämän päätöksen voimaantuloa. Tällaisesta toiminnasta, jonka toteuttaminen alkaa tammikuun 1 päivän 2014 jälkeen, aiheutuneet kustannukset voidaan katsoa tukikelpoisiksi samoin edellytyksin kuin kustannukset, joita on aiheutunut EU:n jäsenvaltioihin sijoittautuneille yhteisöille, edellyttäen, että tämä päätös tulee voimaan ennen kyseisen toimen päättymistä.

                  (4)

                  ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin tehdä 1 päivästä tammikuuta 2014,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen pöytäkirjassa 31 oleva 6 artikla seuraavasti:

                  1)

                  Lisätään 3a kohdan jälkeen kohta seuraavasti:
                  ”3b.   EFTA-valtiot osallistuvat 1 päivästä tammikuuta 2014 seuraavaan ohjelmaan:

                              —

                                 32014 R 0254: Euroopan parlamentin ja neuvoston asetus (EU) N:o 254/2014, annettu 26 päivänä helmikuuta 2014, monivuotisesta kuluttajaohjelmasta vuosiksi 2014–2020 ja päätöksen N:o 1926/2006/EY kumoamisesta (EUVL L 84, 20.3.2014, s. 42).
                              Tammikuun 1 päivän 2014 jälkeen alkaneesta toiminnasta aiheutuvat kustannukset voidaan katsoa tukikelpoisiksi avustussopimuksen tai avustuspäätöksen mukaisen toimen alkamispäivästä edellyttäen, että … annettu ETA:n sekakomitean päätös N:o …/2014 tulee voimaan ennen toimen päättymistä.
                              Liechtenstein vapautetaan osallistumisesta tähän ohjelmaan ja sen rahoittamiseen.”

                  2)

                  Korvataan 4 kohta seuraavasti:
                  ”EFTA-valtiot osallistuvat 3, 3a ja 3b kohdassa tarkoitettujen toimintojen rahoittamiseen sopimuksen 82 artiklan 1 kohdan a alakohdan mukaisesti.”

                  3)

                  Korvataan 5 kohta seuraavasti:
                  ”EFTA-valtiot osallistuvat 3, 3a ja 3b kohdassa tarkoitettuihin toimintoihin liittyvän yhteistyön alettua täysimääräisesti ja ilman äänioikeutta niiden Euroopan yhteisön komiteoiden ja muiden elinten työhön, jotka avustavat EY:n komissiota näiden toimintojen hallinnoinnissa ja kehittämisessä.”

            2 artikla
      Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (2).
      Sitä sovelletaan 1 päivästä tammikuuta 2014.
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean

               sihteerit

         (1)  EUVL L 84, 20.3.2014, s. 42.

         (2)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: Euroopan parlamentin päätös (EU) 2015/1668, annettu 29 päivänä huhtikuuta 2015, Euroopan meriturvallisuusviraston varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/282

      EUROOPAN PARLAMENTIN PÄÄTÖS (EU) 2015/1668,
      annettu 29 päivänä huhtikuuta 2015,
      Euroopan meriturvallisuusviraston varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2013 sekä viraston vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä virastolle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (5) ja erityisesti sen 19 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A8-0088/2015),

         1.

            toteaa, että Euroopan meriturvallisuusviraston tilinpäätöstiedot käyvät ilmi tilintarkastustuomioistuimen vuosikertomuksen liitteestä;

         2.

            hyväksyy Euroopan meriturvallisuusviraston varainhoitovuoden 2013 tilien päättämisen;

         3.

            kehottaa puhemiestä välittämään tämän päätöksen Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 210.

         (2)  Katso alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EYVL L 208, 5.8.2002, s. 1.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


Avis juridique important

|

31997D0632

97/632/EY, EHTY, Euratom: Euroopan parlamentin päätös, tehty 10 päivänä heinäkuuta 1997, yleisön oikeudesta saada tietoa Euroopan parlamentin asiakirjoista

Virallinen lehti nro L 263 , 25/09/1997 s. 0027 - 0029

EUROOPAN PARLAMENTIN PÄÄTÖS,tehty 10 päivänä heinäkuuta 1997,yleisön oikeudesta saada tietoa Euroopan parlamentin asiakirjoista (97/632/EHTY, EY, Euratom) EUROOPAN PARLAMENTTI, jokaottaa huomioon Euroopan yhteisöjen perustamissopimukset ja erityisesti Euroopan yhteisön perustamissopimuksen 142 artiklan,ottaa huomioon oman työjärjestyksensä ja erityisesti sen 22 artiklan,ottaa huomioon Euroopan unionista tehdyn sopimuksen päätösasiakirjan liitteenä olevan julistuksen, joka koskee oikeutta saada tietoa ja jossa korostetaan sitä, että päätöksentekomenettelyn avoimuus vahvistaa toimielinten kansanvaltaisuutta sekä yleisön luottamusta hallintoa kohtaan,sekä katsoo, ettäedempänä mainitun julistuksen sekä Birminghamin ja Edinburghin Eurooppa-neuvostoissa tehtyjen, yhteisön tuomista lähemmäksi kansalaisia koskevien päätelmien mukaisesti Euroopan parlamentin olisi annettava määräyksiä kyseisten periaatteiden täytäntöönpanemiseksi,parlamentin työn avoimuuteen liittyvä periaate, joka koskee yleisön laaja-alaista oikeutta saada tietoa Euroopan parlamentin asiakirjoista, ei saa kuitenkaan rajoittaa yleisten, yksilöllisten ja yksityiselämään liittyvien etujen suojelua, ja tästä syystä on muun muassa annettava määräyksiä poikkeuksista,kyseiset periaatteet eivät saa rajoittaa määräyksiä, jotka koskevat oikeutta saada tietoja silloin, kun on kyse henkilöiden suorasta erityisestä edusta,tätä päätöstä on sovellettava noudattaen parlamentin mahdollisesti, tarpeen vaatiessa, hyväksymiä määräyksiä, jotka liittyvät luokiteltuihin tietoihin,tämän päätöksen määräyksiä on sovellettava noudattaen parlamentin työjärjestyksen määräyksiä edellä sanotun kuitenkaan näitä rajoittamatta,Euroopan parlamentti on aina pitänyt erittäin tärkeänä sitä, että unionin kansalaisten kanssa käydään avointa ja jatkuvaa vuoropuhelua, joka takaa yhteisön toiminnan tuomisen lähemmäksi kansalaisia ja sen paremman tuntemuksen, jatällä lainsäädännöllä pyritään täydentämään parlamentin, sen jäsenten ja yksiköiden perinteisesti tarjoamia tiedotuskanavia myöntämällä oikeus saada tietoa parlamentin laatimista asiakirjoista,ON PÄÄTTÄNYT SEURAAVAA:1 artikla 1. Yleisöllä on oikeus saada tietoa Euroopan parlamentin asiakirjoista tässä päätöksessä määrätyin edellytyksin.2. `Euroopan parlamentin asiakirja` tarkoittaa kaikkia parlamentin olemassa olevista tiedoista missä muodossa tahansa laatimia kirjallisia tekstejä, jollei 2 artiklan 3 kohdan määräyksistä muuta johdu.2 artikla 1. Kirjallinen pyyntö saada tietoja Euroopan parlamentin asiakirjasta osoitetaan Euroopan parlamentin pääsihteeristölle tai siinä jäsenvaltiossa, jossa pyynnön esittäjä asuu, sijaitsevalle Euroopan parlamentin tiedotustoimistolle. Pyynnön on oltava riittävän täsmällinen ja sen on sisällettävä erityisesti kyseisen asiakirjan tai kyseisten asiakirjojen tunnistamiseen tarvittavat tiedot sekä pyynnön esittäjän nimi ja osoite. Tarvittaessa parlamentti pyytää pyynnön esittäjää toimittamaan lisätietoja.2. Pyydetty asiakirja toimitetaan pyynnön esittäjän tai esittäjien äidinkielisenä.3. Jos parlamentilta pyydetyn asiakirjan on laatinut luonnollinen henkilö tai oikeushenkilö, jäsenvaltio, yhteisön toimielin tai muu yhteisöelin taikka muu kansallinen tai kansainvälinen järjestö, pyyntöä ei pidä lähettää Euroopan parlamenttiin vaan suoraan asiakirjan laatijalle.4. Kuullen pyynnön esittäjää tai esittäjiä Euroopan parlamentti pyrkii oikeudenmukaiseen ratkaisuun toistuvien pyyntöjen kohdalla ja/tai sellaisten pyyntöjen kohdalla, jotka liittyvät hyvin laajoihin asiakirjoihin.3 artikla 1. Tutustuminen asiakirjoihin voi tapahtua paikan päällä tai parlamentin tiedotustoimistoissa taikka vaihtoehtoisesti toimittamalla pyynnön esittäjän kustannuksella jäljennöksiä, jolloin kustannusten on pysyttävä kohtuuden rajoissa. Euroopan parlamentin puhemiehistö vahvistaa päätöksellään kyseiset määrät sekä kustannukset, jotka liittyvät paperimäärältään hyvin laajojen asiakirjojen lähettämiseen tai muihin lähetystapoihin, ja nämä päätökset julkaistaan Euroopan yhteisöjen virallisessa lehdessä.2. Parlamentti voi määrätä, että henkilö, jolle asiakirja lähetetään, ei saa ottaa kyseisestä asiakirjasta jäljennöksiä tai levittää sitä kaupallisessa tarkoituksessa taikka mainostarkoituksessa ilman edeltä käsin hankittua lupaa.3. Parlamentin asiasta vastaava yksikkö tiedottaa pyynnön esittäjälle kirjallisesti 45 päivää pyynnön vastaanottamisen jälkeen joko luvan myöntämisestä tai siitä, että parlamentti aikoo ehdottaa luvan epäämistä. Jälkimmäisessä tapauksessa pyynnön esittäjälle tiedotetaan myös epäämisen syistä ja siitä, että hänellä on 45 päivää aikaa lähettää toimielimelle tämän päätöksen tarkistamista koskeva vahvistuspyyntö, jota ilman pyynnön esittäjän katsotaan peruvan alkuperäisen pyyntönsä.4. Jos pyynnön esittäjä tekee vahvistuspyynnön ja puhemiehistö päättää kieltäytyä luovuttamasta kyseistä asiakirjaa, kyseisestä päätöksestä, joka on tehtävä neljänkymmenenviiden päivän kuluessa vahvistuspyynnön antamisesta, on tiedotettava pyynnön esittäjälle kirjallisesti mahdollisimman pian. Päätös on perusteltava aiheellisella tavalla ja siinä on kerrottava, kuinka päätöksestä voi valittaa, toisin sanoen kanteen nostamisesta tai kantelun tekemisestä oikeusasiamiehelle Euroopan yhteisön perustamissopimuksen 173 ja 138e artiklassa määrättyjen edellytysten mukaisesti.4 artikla 1. Asiasta vastaavat elimet tai yksiköt tutkivat kaikki pyynnöt saada tietoja Euroopan parlamentin asiakirjoista ja ehdottavat näiden pyyntöjen perusteella toteutettavia toimenpiteitä.2. Euroopan parlamentin pääsihteeri vastaa parlamentin puolesta pyyntöihin saada tietoa Euroopan parlamentin asiakirjoista. Euroopan parlamentin puhemiehistö tekee päätöksen tarkistuspyynnöistä pääsihteerin ehdotuksesta. Se voi valtuuttaa pääsihteerin allekirjoittamaan päätökset puolestaan.5 artikla 1. Oikeutta saada tietoa Euroopan parlamentin asiakirjasta ei voida myöntää silloin, kun sen myöntäminen saattaa rajoittaa- yleisen edun suojaamista, erityisesti yleisen turvallisuuden, Euroopan yhteisön taloudellisen edun, oikeudenkäyntien ja parlamentin tutkimustoiminnan osalta- liikesalaisuuden suojaamista- yksilön suojelua ja yksityisyyden turvaamista- asiakirjaan sisältyvän tiedon toimittaneen luonnollisen henkilön tai oikeushenkilön pyytämän taikka tiedon toimittaneen jäsenvaltion lainsäädännön edellyttämän luottamuksellisuuden turvaamista.2. Oikeus saada tietoa Euroopan parlamentin asiakirjasta voidaan evätä poliittisten ryhmien neuvottelujen, parlamentin elinten suljettujen ovien takana käytävien neuvottelujen sekä pääsihteeristön asiasta vastaavien yksiköiden neuvottelujen luottamuksellisuuden turvaamiseksi.6 artikla Tätä päätöstä on sovellettava noudattaen parlamentin työjärjestyksen määräyksiä sanotun kuitenkaan näitä rajoittamatta.7 artikla Tätä päätöstä tarkistetaan kaksi vuotta sen voimaantulon jälkeen. Tämän tarkistuksen valmistelemiseksi parlamentin pääsihteeri laatii kertomuksen päätöksen täytäntöönpanosta vuosien 1997 ja 1998 aikana.8 artikla Tämä päätös tulee voimaan 1 päivänä lokakuuta 1997.Tehty Brysselissä 10 päivänä heinäkuuta 1997.Euroopan parlamentin puolestaJosé María GIL-ROBLESPuhemies


title: Neuvoston päätös 2014/751/YUTP, annettu 30 päivänä lokakuuta 2014 , Moldovan tasavallan Transnistrian alueen johtoon kohdistettavista rajoittavista toimenpiteistä annetun päätöksen 2010/573/YUTP muuttamisesta

text:
               31.10.2014

               FI

               Euroopan unionin virallinen lehti

               L 311/54

         NEUVOSTON PÄÄTÖS 2014/751/YUTP,
   annettu 30 päivänä lokakuuta 2014,
   Moldovan tasavallan Transnistrian alueen johtoon kohdistettavista rajoittavista toimenpiteistä annetun päätöksen 2010/573/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 27 päivänä syyskuuta 2010 päätöksen 2010/573/YUTP (1).

               (2)

               Päätöksen 2010/573/YUTP uudelleentarkastelun perusteella Moldovan tasavallan Transnistrian alueen johtoon kohdistettavia rajoittavia toimenpiteitä olisi jatkettava 31 päivään lokakuuta 2015.

               (3)

               Päätös 2010/573/YUTP olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/573/YUTP 4 artiklan 2 kohta seuraavasti:

      ”2.   Tätä päätöstä sovelletaan 31 päivään lokakuuta 2015. Se on jatkuvan tarkastelun alainen. Sen voimassaoloa tapauksen mukaan joko jatketaan tai muutetaan, jos neuvosto katsoo, ettei sen tavoitteita ole saavutettu.”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 30 päivänä lokakuuta 2014.

            Neuvoston puolesta

            Puheenjohtaja

         S. GOZI

      (1)  Neuvoston päätös 2010/573/YUTP, annettu 27 päivänä syyskuuta 2010, Moldovan tasavallan Transnistrian alueen johtoon kohdistettavista rajoittavista toimenpiteistä (EUVL L 253, 28.9.2010, s. 54).


title: 2009/22/EY: Neuvoston päätös, tehty 8 päivänä joulukuuta 2008 , Euroopan unionin sotilaskomitean puheenjohtajan nimittämisestä

text:
               14.1.2009

               FI

               Euroopan unionin virallinen lehti

               L 9/51

      NEUVOSTON PÄÄTÖS,
   tehty 8 päivänä joulukuuta 2008,
   Euroopan unionin sotilaskomitean puheenjohtajan nimittämisestä
   (2009/22/EY)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,
   ottaa huomioon Euroopan yhteisön perustamissopimuksen ja erityisesti sen 207 artiklan,
   palauttaa mieleen Euroopan unionin sotilaskomitean perustamisesta 22 päivänä tammikuuta 2001 tehdyn neuvoston päätöksen 2001/79/YUTP, (1)

   sekä katsoo seuraavaa:

               (1)

               Päätöksen 2001/79/YUTP 3 artiklan mukaan neuvosto nimittää sotilaskomitean puheenjohtajan sotilaskomiteaan kokoontuneiden puolustusvoimien komentajien suosituksesta.

               (2)

               Puolustusvoimien komentajien tasolla 29 päivänä lokakuuta 2008 kokoontunut komitea suositteli kenraali Håkan SYRÉNin nimittämistä Euroopan unionin sotilaskomitean puheenjohtajaksi.

         ON PÄÄTTÄNYT SEURAAVAA:
   1 artikla
   Kenraali Håkan SYRÉN nimitetään Euroopan unionin sotilaskomitean puheenjohtajaksi 6 päivänä marraskuuta 2009 alkavaksi kolmivuotiskaudeksi.
   2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 8 päivänä joulukuuta 2008.

            Neuvoston puolesta

            Puheenjohtaja

         B. KOUCHNER

      (1)  EYVL L 27, 30.1.2001, s. 4.


title: Neuvoston päätös (Euratom) 2016/829, annettu 12 päivänä toukokuuta 2016, sen hyväksymisestä, että Euroopan komissio tekee pöytäkirjan Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen Kroatian tasavallan Euroopan unioniin liittymisen huomioon ottamiseksi Euroopan atomienergiayhteisön puolesta

text:
               27.5.2016

               FI

               Euroopan unionin virallinen lehti

               L 140/3

         NEUVOSTON PÄÄTÖS (Euratom) 2016/829,
   annettu 12 päivänä toukokuuta 2016,
   sen hyväksymisestä, että Euroopan komissio tekee pöytäkirjan Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen Kroatian tasavallan Euroopan unioniin liittymisen huomioon ottamiseksi Euroopan atomienergiayhteisön puolesta
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Vuoden 2011 liittymisasiakirjan 6 artiklan 2 kohdan mukaisesti Kroatian tasavallan liittymisestä jäsenvaltioiden ja unionin kolmansien maiden tai kansainvälisten järjestöjen kanssa allekirjoittamiin tai tekemiin sopimuksiin sovitaan tekemällä kyseiseen sopimukseen pöytäkirja. Kyseisen artiklan mukaisesti tällaiseen liittymiseen sovelletaan yksinkertaistettua menettelyä, jonka mukaan pöytäkirjan tekevät neuvosto, joka tekee ratkaisunsa yksimielisesti jäsenvaltioiden puolesta, ja kyseessä oleva kolmas maa.

               (2)

               Neuvosto valtuutti 14 päivänä syyskuuta 2012 komission aloittamaan neuvottelut unionin tai unionin ja sen jäsenvaltioiden yhden tai useamman kolmannen maan tai kansainvälisen järjestön kanssa allekirjoittamien tai tekemien sopimusten muuttamisesta Kroatian tasavallan liittyessä unioniin.

               (3)

               Tadžikistanin tasavallan kanssa käydyt neuvottelut saatiin menestyksekkäästi päätökseen parafoimalla Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen (1) liitettävä pöytäkirja Kroatian tasavallan unioniin liittymisen huomioon ottamiseksi, jäljempänä ’pöytäkirja’.

               (4)

               Pöytäkirjan allekirjoittamiseen ja tekemiseen sovelletaan erillistä menettelyä unionin ja sen jäsenvaltioiden toimivaltaan kuuluvien seikkojen osalta.

               (5)

               Komission tekemä pöytäkirja olisi hyväksyttävä Euroopan atomienergiayhteisön toimivaltaan kuuluvien seikkojen osalta.

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään se, että Euroopan komissio tekee pöytäkirjan Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen Kroatian tasavallan Euroopan unioniin liittymisen huomioon ottamiseksi Euroopan atomienergiayhteisön puolesta (2).
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä toukokuuta 2016.

            Neuvoston puolesta

            Puheenjohtaja

         F. MOGHERINI

      (1)  EUVL L 350, 29.12.2009, s. 3.

      (2)  Pöytäkirjan teksti on liitetty neuvoston päätökseen Euroopan yhteisöjen ja niiden jäsenvaltioiden sekä Tadžikistanin tasavallan välisen kumppanuuden perustavaan kumppanuus- ja yhteistyösopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan tekemisestä Euroopan unionin ja sen jäsenvaltioiden puolesta.


Avis juridique important

|

41977D0707

77/707/EHTY: Neuvostossa kokoontuneiden Euroopan hiili- ja teräsyhteisön jäsenvaltioiden hallitusten edustajien päätös, tehty 7 päivänä marraskuuta 1977, kolmansien maiden alkuperää olevan antrasiitin tuonnin valvonnasta yhteisössä

Virallinen lehti nro L 292 , 16/11/1977 s. 0011 - 0011 Suomenk. erityispainos Alue 11 Nide 3 s. 0210  Ruotsink. erityispainos Alue 11 Nide 3 s. 0210  Espanjank. erityispainos: Luku 12 Nide 3 s. 0033  Portugalink. erityispainos: Luku 12 Nide 3 s. 0033

NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJIEN PÄÄTÖS,tehty 7 päivänä marraskuuta 1977,kolmansien maiden alkuperää olevan antrasiitin tuonnin valvonnasta yhteisössä (77/707/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT,yhteisymmärryksessä komission kanssa,OVAT PÄÄTTÄNEET SEURAAVAA:1 artikla Tätä päätöstä sovelletaan antrasiitin (perustamissopimuksen liitteen I koodinumero 3.100) tuontiin jäsenvaltioihin, sanotun kuitenkaan rajoittamatta Euroopan hiili- ja teräsyhteisön perustamissopimuksen määräysten soveltamista.2 artikla Kolmansien maiden alkuperää olevan antrasiitin tuontia jäsenvaltioihin valvotaan yhteisössä, jotta komissio voisi paremmin säännöllisesti arvioida kaikkien yhteisön hiilimarkkinoiden kehitystä, ottaen huomioon erityisesti kolmansien maiden alkuperää olevan antrasiitin tuontia.3 artikla 1. Edellä 2 artiklan soveltamiseksi ja niiden kolmansien maiden alkuperää olevan koksin tuontia koskevien tietojen täydentämiseksi, jotka komissio saa hallituksilta ja yrityksiltä, jäsenvaltioiden on ilmoitettava komissiolle kultakin kalenterivuoden neljännekseltä seuraavat tiedot:- antrasiitin tuonti tonneina (massayksikkö, t = t) sekä mahdollisuuksien mukaan tarkka tieto alhaisemmasta bruttolämmitystehosta (ALA brutosta) ilmaistuna kilojouleina kilogrammaa kohti (kJ/kg), jos sitä käytetään perinteisissä lämpölaitoksissa tai sekavoimaloissa, jotka käyvät höyryllä/sähköllä,- tämän tuonnin keskimääräiset vuosineljänneksen tonnihinnat (t = t) laskettuina cif-hinnasta vapaasti rajalla.2. Edellä 1 artiklassa tarkoitetut tiedot on toimitettava komissiolle neljänkymmenen päivän kuluessa kunkin kalenterivuoden neljänneksen päättymisestä ja eriteltyinä 1 artiklan ensimmäisessä luetelmakohdassa tarkoitettujen tonnien osalta alkuperämaan mukaan, lukuun ottamatta tapauksia, joissa ilmenee, että asianomaisia yrityksiä on vähemmän kuin kolme, sekä toimitussopimuksen voimassaoloajan mukaan (yksi vuosi ja pitempi, tai lyhyempi kuin yksi vuosi).4 artikla Edellä 3 artiklan mukaisesti toimitettavat tiedot ovat luonteeltaan luottamuksellisia. Tämä määräys ei kuitenkaan estä jäsenvaltioita toimittamasta yleisiä tai yhteenvetona esitettäviä tietoja muodossa, jossa yksittäisten toimitusten hintatiedot eivät ole selvitettävissä.5 artikla Jäsenvaltioiden on toteutettava kaikki tarpeelliset toimenpiteet tämän päätöksen täytäntöön panemiseksi.Tehty Brysselissä 7 päivänä marraskuuta 1977.PuheenjohtajaA. HUMBLET